hu hu hu hu hu hu hu hu hu hu hu hu hu hu hu hu hu ro hu hu hu hu hu hu en hu hu hu hu hu sk hu hu hu hu hu hu hu it hbs_lat hu it la fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Lápos-hegység (románul: Munții Lăpușului) a Vihorlát–Gutin-hegyvidék egyik legkeletibb tagja, több oldalággal. Romániában, Máramaros megyében fekszik, Kapnikbányától keletre.
Északon húzódik félkör alakban a Roti 1220 méter magas csúcsa, innen a Magura érintésével az 1336 méter magasságú Priszlopig keleti, majd az 1150 m magas Selca-csúcsig a gerinc kissé északkelet felé hajlik, és a Cibesig kevés kanyarulattal délkeleti irányú a következő csúcsokkal:
A Lápos-hegység oldalágai délen a Lápos folyó vidékére nyúlnak le, a Lápos folyó és mellékvizeinek völgyeit választják el egymástól.
Pădurea Plopișului a Lápos-hegység legnyugatibb ága, mely a Kapnik és mellékvize a Blózsa patak közt terül el. Legmagasabb csúcsa a 615 m magas Maguricza, a 445 m-es Secaturi-csúcs, és a 407 m magasságú Csemesty.
Padu Runculuj a Lápos-patak és a Libatoni-patak közt nyúlik el, melynek nagy része Rójahida és Budafalva (Ungarfalva) közt van. Csúcsai a Franicsi-csúcs (555), a Magura (698), mely Budafalvától északkeletre fekszik.
Paltinul a Horgos-patak és a Lápos-patak közt fekszik. Legmagasabb csúcsai az 1143 m magas Măgura Leordei, és a délkeletre fekvő 1057 m magas Centurile.
Corlia a Lápos-patak és a Batizi-patak közt helyezkedik el. Legmagasabb csúcsa a 962 m-es Csicla Tocsili, és délen a 727 m magasságú Prelucilor.
A Batizi, Lápos- és Rójahidi patakok közt emelkedő nagyobb kiemelkedések a Precsin (962 m) Batiz-Polyántól keletre fekszik, délre a Frasinei (855 m) és a Picatura (803 m).
A Rójahidi hegy a Rójahida-patak, Lápos folyó és a Szőcs patakok közt terül, melynek legdélibb nyúlványa az Obcsina Obredia (496 m), ettől keletre az Obcsina Costinasca (607 m), a Plesty (720 m) Rójahidától keletre.
Virvu Mingetului átlagos magassága 1000 méter.
A Szőcs-patak és mellékvize a Mingetului közti magasabb kiemelkedések: Oului (1273 m) északon, ettől keletre a Hudin (1612 m), mely a hegység legmagasabb csúcsa. A körülötte levő emelkedések 1200 méter átlagos magasságúak.
↑ Lápos (magyar nyelven). Pallas Nagylexikon / OSZK. (Hozzáférés: 2011. november 29.)
Kádár József: Szolnok-Doboka vármegye monográfiája
A lap eredeti címe: „https://hu.wikipedia.org/w/index.php?title=Lápos-hegység&oldid=17754990”
Utoljára szerkesztve 2016. július 21., 19:46-kor
A lap utolsó módosítása: 2016. július 21., 19:46
A lap szövege CC BY-SA 3.0 alatt érhető el, ha nincs külön jelölve.